**Il cjanut di siore Rose**  
  
​Il cjanut di siore Rose al fâs bu-bu  
Al è simpri a marcolâ tal fen sù e jù  
I ài dade  la scunute ch’o vevi l’an passât  
E che cumò e je ferme lassù intal toglât  
   
I ai cjolte la pipine parcè che al è un figot  
Cussì mi soi nacuarte che nol vai plui di gnot  
   
Il cjanut di siore Rose al è ninin  
Al à vôe di vê il cjucjùt come un frutin  
I ài cjolte la cjamese, mudantis e blugìns  
E o lin atôr insieme a spàs intai zardins…  
   
Al è l’unic vêr amì  
E lu dîs ancje parcè  
Sie tal ridi che tal vaî  
Al è simpri chi cun me!  
   
Il cjanut di siore Rose al fâs bu-bu   
.